ระเบียบการแข่งขัน”อบต.คลองกระบือคัพ”ต้านยาเสพติด ครั้งที่ 3 ประจำปี 2559
	เพื่อให้การดำเนินการจัดการแข่งขัน”อบต.คลองกระบือคัพ”ต้านยาเสพติด ครั้งที่ 3 ประจำปี 2559 
ได้ดำเนินการไปด้วยความระเบียบเรียบร้อย สำเร็จลุล่วงด้วยดีตามเป้าหมายที่ได้วางไว้ จึงได้กำหนด
ระเบียบข้อบังคับเกี่ยวกับการจัดการแข่งขันเพื่อเป็นแนวทางในการปฏิบัติไว้ดังนี้
ข้อ 1 ระเบียบนี้เรียกว่า ระเบียบการแข่งขัน”อบต.คลองกระบือคัพ”ต้านยาเสพติด ครั้งที่ 3 ประจำปี 2559
ข้อ 2 ระเบียบนี้ให้ใช้บังคับตั้งแต่วันที่ 9 กุมภาพันธ์ 2559
ข้อ 3 บรรดาระเบียบข้อบังคับอื่นใดที่กำหนดไว้ ซึ่งขัดแย้งกับระเบียบนี้ให้ใช้ระเบียบนี้แทน
ข้อ 4 วัตถุประสงค์ในการจัดการแข่งขัน
	4.1 เพื่อป้องกันและลดปัญหาทางด้านยาเสพติดในชุมชนโดยการใช้กีฬาเป็นสื่อ
	4.2 เพื่อสนับสนุนและส่งเสริมให้ประชาชนและเยาวชนในพื้นที่ตำบลคลองกระบือได้ออกกำลังกาย
โดยการเล่นกีฬาและอาศัยประโยชน์จากการเล่นกีฬาช่วยส่งเสริมพลานามัยให้สมบูรณ์ ฝึกความมีระเบียบวินัย
ความสามัคคี มีความรับผิดชอบมีน้ำใจเป็นนักกีฬาและยกระดับมาตรฐานทางด้านการกีฬาฟุตบอลให้สูงขึ้น
ข้อ 5 ระเบียบและกติกาการแข่งขัน
1.1 ให้ใช้กติกาการแข่งขันกีฬาฟุตบอลของสมาพันธ์ฟุตบอลนานาชาติ(FIFA) และสมาคมฟุตบอล
แห่งประเทศไทยในพระบรมราชูปถัมภ์เป็นแนวทางดำเนินการแข่งขัน ทั้งนี้เป็นอำนาจวินิจฉัย
เปลี่ยนแปลงของคณะกรรมการจัดการแข่งขัน
1.2 ผู้เข้าแข่งขันมีสิทธิ์เข้าแข่งขันได้เพียงทีมเดียว
1.3 ในกรณีที่เกิดปัญหาในระเบียบหรือกติกาการแข่งขัน การวินิจฉัยในกรณีนั้นๆ ให้เป็นหน้าที่ของ
คณะกรรมการจัดการแข่งขันให้ถือเป็นที่สุด
ข้อ 6 คุณสมบัติของนักกีฬาที่มีสิทธิ์เข้าร่วมการแข่งขัน
	6.1  เป็นทีมในตำบลคลองกระบือ นักกีฬาต้องมีภูมิลำเนาในตำบลคลองกระบือไม่น้อยกว่า 1 ปี
	       นับตั้งแต่ระเบียบนี้บังคับใช้
	6.2  ผู้เล่นคนหนึ่งส่งรายชื่อเข้าแข่งขันได้เพียงทีมเดียว
	6.3  แต่ละทีมสามารถส่งรายชื่อนักกีฬาได้ไม่เกิน 12 คน 
	โดยกำหนดลงสนามมีช่วงอายุดังนี้
	ประเภทฟุตบอล รุ่นประชาชนทั่วไป
· อายุไม่เกิน 29 ปี (เกิดพ.ศ.2530 ขึ้นไป) จำนวน 2 คน
· อายุไม่เกิน 39 ปี (เกิดพ.ศ.2520 ขึ้นไป) จำนวน 3 คน
· อายุ 40 ปีขึ้นไป (เกิดพ.ศ.2519 ลงมา) จำนวน 2 คน
· รุ่นเยาวชนอายุไม่เกิน 16 ปี (เกิดพ.ศ.2543 ขึ้นไป)
ประเภทวอลเลย์บอลหญิง
· อายุไม่เกิน 29 ปี (เกิดพ.ศ.2530 ขึ้นไป) จำนวน 3 คน
· อายุ 30 ปีขึ้นไป (เกิดพ.ศ.2529 ลงมา) จำนวน 3 คน
 6.4  ถ้าคณะกรรมการจัดการแข่งขันตรวจพบว่าทีมใดเจตนาบิดเบือนหลักฐานเป็นเท็จให้ปรับแพ้ในนัดนั้น
(3-0)

ข้อ 7 หลักฐานที่ใช้ในการสมัคร
	7.1  ใบสมัครเข้าร่วมการแข่งขันพร้อมเงินค่าประกันทีม
- เยาวชน 300 บาท	- ประชาชนทั่วไป 500 บาท	- วอลเลย์บอล  500 บาท
	7.2  สำเนาบัตรประจำตัวประชาชนและสำเนาทะเบียนบ้าน
	7.3 รูปถ่ายนักกีฬาหน้าตรงไม่สวมหมวกและแว่นตาดำ ต้องเป็นรูปที่สุภาพ โดยติดมาในทะเบียนนักกีฬา
	ขนาด 1 นิ้ว คนละ 1 รูป พร้อมทั้งรายชื่อนักกีฬา
	7.4 ผู้จัดการทีมต้องเป็นส.อบต.หรือกำนัน/ผู้ใหญ่บ้านหรือผู้ช่วยผู้ใหญ่บ้าน/สารวัตรกำนัน
ข้อ 8 กำหนดวันเวลาและสถานที่รับสมัคร
	8.1 เปิดรับสมัครตั้งแต่วันที่ 10 - 29 กุมภาพันธ์ 2559 ในวันและเวลาราชการ
	8.2 สถานที่รับสมัครและเอกสารใบรับสมัครและรายละเอียดต่าง ๆ ติดต่อได้ที่ กองการศึกษาฯ องค์การ
บริหารส่วนตำบลคลองกระบือ อำเภอปากพนัง จังหวัดนครศรีธรรมราช
ข้อ 9 กำหนดวันเวลาและสนามแข่งขัน
	9.1  เริ่มแข่งขัน ระหว่างเดือนมีนาคม- 11 เมษายน 2559
	9.2  ใช้สนามกีฬาโรงเรียนวัดสามแพรก หมู่ที่ 9 ต.คลองกระบือ อ.ปากพนัง จ.นครศรีธรรมราช
ข้อ 10 เวลาในการแข่งขัน
	10.1 ประเภทประชาชนทั่วไปใช้เวลาในการแข่งขัน 40 นาที แบ่งเป็น 2 ครึ่ง ครึ่งละ 20 นาที
	10.2 ประเภทเยาวชนใช้เวลาในการแข่งขัน 40 นาที แบ่งเป็น 2 ครึ่ง ครึ่งละ 20 นาที
ข้อ 11 การให้คะแนน
	11.1 การแข่งขันรอบแรกให้ทีมที่อยู่ในสายเดียวกันทำการแข่งขันแบบพบกันหมด หากทีมเข้ารอบมีคะแนน
	เท่ากันให้ใช้วิธีนับประตูได้เสียและหากมีคะแนนและประตูได้เสียเท่ากันอีก ให้ดูผลงานของแต่ละทีมที่พบกัน
	11.2  การนับคะแนนดังนี้
		ชนะในเวลาปกติ ได้ 3 คะแนน                        เสมอ		 ได้ 1 คะแนน
		 แพ้		  ได้ 0 คะแนน
	11.3 การแข่งขันรอบสองและรอบรองชนะเลิศ หากเสมอในเวลาปกติ ให้ทำการเตะลูกโทษตัดสิน
	11.4 การแข่งขันรอบรองชิงชนะเลิศและชิงชนะเลิศอันดับที่ 1 และ 3 หากเสมอในเวลาปกติให้ทำการ
	เตะลูกโทษตัดสิน
ข้อ 12 การดำเนินการแข่งขัน
	12.1 ทีมที่สมัครเข้าแข่งขันต้องไปแข่งขันตามวัน เวลาและต้องมีนักกีฬาลงทำการแข่งขันครบ ยกเว้น
	กรณีที่นักกีฬาไม่สามารถมาทำการแข่งขันทันตามเวลาได้ ดังนี้
· ประเภทประชาชนทั่วไปไม่น้อยกว่า 5 คน
(เมื่อนักกีฬามาถึงสนามให้แจ้งเจ้าหน้าที่สนามเพื่อขอลงทำการแข่งขันให้ครบตามจำนวนได้)
12.2 ผู้จัดการทีมต้องส่งรายชื่อนักกีฬาก่อนการแข่งขันอย่างน้อย 15 นาที และนักกีฬาต้องมารายงาน
ตัวต่อคณะกรรมการในวันแข่งขันทุกครั้ง
12.3 ทีมใดมาทำการแข่งขันช้ากว่าเวลาที่กำหนดเกิน 15 นาที ปรับทีมนั้นเป็นแพ้ (0-3)
12.4 การตัดสินของผู้ตัดสินทุกครั้งถือเป็นอันสิ้นสุด

12.5 ผู้เล่นที่ถูกคาดโทษ ใบเหลือง 2 ครั้งหรือใบแดง 1 ครั้ง ห้ามลงทำการแข่งขันในนัดต่อไป 1 นัด
ข้อ 13 การแต่งกายของนักกีฬา
	13.1 การแต่งกายของนักกีฬาต้องเป็นสีเดียวกันทั้งทีม ยกเว้นผู้รักษาประตู
	13.2 เสื้อจะต้องมีหมายเลขไว้ที่ด้านหลังให้ชัดเจนและต้องเป็นหมายเลขเดียวกันตลอดการแข่งขันตาม
	ที่แจ้งไว้
	13.3 หัวหน้าทีมต้องมีปลอกแขนติดให้เรียบร้อยชัดเจน
ข้อ 14 การเปลี่ยนตัวผู้เล่น
	14.1 ให้เปลี่ยนตัวผู้เล่นได้ทีมละไม่เกิน 5 คน ผู้อายุมากกว่าเปลี่ยนลงแทนผู้เล่นอายุน้อยกว่าได้
ข้อ 15 การประท้วง
	15.1  การประท้วงใดๆ เมื่อคณะกรรมการจัดการแข่งขันวินิจฉัยแล้วให้เป็นที่สุด
ข้อ 16  ว่าด้วยมารยาท
	16.1 ผู้จัดการทีมหรือผู้ฝึกสอนและนักกีฬาต้องยอมรับคำตัดสินของผู้ตัดสินในครั้งนั้นๆ ทุกกรณี
	16.2 ในวันแข่งขันทีมใดมีเจตนาออกจากการแข่งขัน ถือว่าเป็นการผิดมารยาทอย่างร้ายแรง ให้ปรับ
	ทีมนั้นๆ เป็นแพ้ (0-3) และพิจารณาโทษอื่นต่อไป
	16.3 นักกีฬาคนใดเจตนาแสดงกิริยาและมารยาทไม่สุภาพ และเมื่อกรรมการตัดสินให้ใบแดงแล้ว
	ไม่ยอมรับคำตัดสิน ให้ตัดสิทธิ์นักกีฬาผู้นั้นเข้าร่วมแข่งขันกีฬาฟุตบอล อบต.คลองกระบือคัพ
	ต้านยาเสพติดในครั้งถัดไป
	16.4 การประท้วงใดๆ ให้เป็นอำนาจและสิทธิ์ของผู้จัดการทีมเท่านั้น
ข้อ 17 ว่าด้วยกองเชียร์
17.1 ในกรณีกองเชียร์ทีมใดลงไปในสนามโดยไม่ได้รับอนุญาตจากกรรมการตัดสิน และคณะกรรมการจัดการแข่งขันถ้าไม่มีเหตุอันควร คณะกรรมการจัดการแข่งขันมีสิทธิ์ที่จะลงโทษปรับ
หรือตัดสิทธิ์ออกจากการแข่งขัน
ข้อ 18 ประเภทวอลเลย์บอล
	18.1 แข่งขัน 2 ใน 3 เซท
	18.2  การเปลี่ยนตัวผู้เล่นอายุมากกว่าเปลี่ยนลงแทนผู้เล่นอายุน้อยกว่าได้
			บทเฉพาะกาล
· เพื่อสร้างความสามัคคีระหว่างองค์กรและหน่วยงานราชการต่างๆ ทีมอบต.คลองกระบือ สามารถเชิญนักกีฬาต่างหน่วยงานเข้าร่วมแข่งขันได้โดยอนุโลม

